Saapuminen uuteen kaupunkiin

Saapuminen uuteen paikkaan voi olla matkan haastavin osa. Kello on paljon, olet väsynyt, ja kaikki on uutta ja outoa. Tarvitset edullisen majoituspaikan, jotain juotavaa ja syötävää ja todennäköisesti jotain millä pystyt liikkumaan. Riippumatta siitä onko paikka matkan ensimmäinen tai viides pysähdys, jokaisesta matkailijasta tuntuu vähän oudolta kävellessään uudella tuntemattomalla kadulla uudessa tuntemattomassa kaupungissa. Jännitys ja halu nähdä jotain uutta jäävät helposti käytännön asioiden varjoon. Tämä voi usein johtaa siihen että matkailija toivoo olevansa kotona. Mutta jos hänellä on mukana hyvä lista siitä mitä pitää ottaa huomioon kaupunkiin saapumisen yhteydessä on paljon helpompaa keskittyä todellisiin seikkailuihin.

Älä saavu keskellä yötä. Tutustu aikatauluihin ja vältä saapumista tuntemattomaan kaupunkiin keskellä yötä. Itsestään selvää asia? Kyllä, mutta jos saavut kello kahdelta aamuyöllä on liian myöhäistä etkä pysty enää tekemään sille mitään. Joudut joko viettämään yön rautatieasemalla, bussiasemalla tai lentokentällä tai etsimään hotellia joka vielä olisi auki tähän aikaan. Jos saavut aikaisin aamulla kannattaa sopia hotellin kanssa aikaisesta saapumisesta, etenkin jos matka on kestänyt koko yön yli.

Käteistä rahaa kahden päivän tarpeisiin. Riippumatta siitä mihin kaupunkiin matkustat, tyhjällä lompakolla et pääse pitkälle. Hyvä nyrkkisääntö on neljä kertaa sen verran minkä yksi yö maksaa hotellissa. Ota etukäteen selvää siitä, miten vaikeata on saada käteistä rahaa. Vaikka matkaopas kertookin että pankkiautomaatteja on olemassa, se ei välttämätta tarkoita että niitä olisi olemassa jokaisessa kaupunginosassa (Tämä ei ole ongelma esimerkiksi New Yorkissa tai Barcelonassa mutta voi olla ongelmallista esim. Kairossa.). Onko mahdollista lunastaa matkashekkejä hotelleissa vaikka et yöpyisikään siellä? Muista myös että sinulla voi olla myös "liian paljon" rahaa - nippulla satasen seteleillä on usein hankalaa ostaa kolmen kolikon hintaista vesipulloa. Julkisissa liikennevälineissä ja jopa pienissä matkailijakodeissa ei ole mahdollista tai he eivät halua vaihtaa suuria seteleitä. Muista pyytää myös pienempiä seteleitä/kolikoita vaihtaessasi rahaa tai käytä suuret setelit lentoasemalla.

Hyvä kartta. Matkailutoimisto ei aina ole auki, ja jossain kaupungeissa sellaista ei edes olekaan. Yritä hankkia kartta etukäteen tai tutustu edes vähän siihen ennen kun saavut. Melkein jokaisesta kaupungista löytyy jonkinlainen kartta Internetistä. Katso että kartta on riittävän tarkka ainakin niissä kaupunginosissa jossa aiot käydä. Koko kaupungin kattavilla kartoilla "vanhat kaupungit" ja kävelykadut ovat usein yhtä sotkua. Jos matkustat maassa jossa käytetään vierasta aakosjärjestlmää sinun kannattaa hankkia kartta jossa nimet ovat myös kirjoitettu latinalaisilla aakkosilla - siitä on myös hyötyä jos tarvitset kysyä tietä paikallisilta asukkailta. Samasta syystä kannattaa myös ottaa selvää mitkä maamerkit ovat hotellin lähellä ja miten näiden nimet lausutaan.

Suunnitelma siitä miten pääset hotelliin. Ota etukäteen selvää siitä paljonko taksi-, bussi- tai junamatka maksaa sekä niiden kestosta (bussimatka on varmasti puolet halvempi, mutta kestääkö se kaksi tuntia enemmän?). Matkustaessasi yksin tai yöllä sinun kannattaa ottaa selvää kaupungin turvallisuustilanteesta - esimerkiksi siitä onko metro vartioitu. Sallitaanko naisille yksin matkustaminen busseissa tai takseissa? Jos olet jo valmiiksi varannut hotellin tai matkustajakodin sinun kannattaa kysyä jos he tarjoavat suoran kuljetuksen lentokentältä tai rautatieasemalta, tai jos he pystyvät lähettämään jonkun sinua vastaan. Tällä tavalla voit saada ilmaisen kaupunkiopastuksen matkalla hotelliin. Lentokentällä tai rautatieasemalla kannattaa myös ottaa selvää mahdollisista bussi- tai muista yhteyksistä joilla pääsee takaisin lähtiessäsi kaupungista.

Varaus. Jos saavut myöhään tai korkeasesonkina jo keskipäivän jälkeen, säästyt juoksemisesta ympäri kaupunkia jos sinulla on jo hotelli valmiiksi varattu. Musita että seuraavana päivänä voit aina mennä johonkin muualle. Vahvista varauksesi pari päivää aiemmin ja kysy kuljetuksista- ehkä hotellilla on kuljetuspalvelu lentokentältä. Muista kertoa mihin aikaan saavut, jos erikoisjärjestelyjä tarvitaan; monissa maissa vastaanotossa ei ole henkilökuntaa vuorokauden ympäri. Varaus ei tarkoita että sinun olisi pakko asua viiden tähden hotellissa. Kaikkialla maailmassa matkustuskodeilla, hostelleilla ja jopa majoitusta tarjoavilla maatiloilla on käytössään online-varausjärjestelmä. Muista aina tulostaa varauksesi paperille ja varmista että siinä on myös hotellin nimi ja osoite kirjoitettu maan omalla kielellä ja aakkosilla.

Neljä sanaa. Jos saavut maahan jonka kieltä et ymmärrä eivätkä paikallisasukkaat ymmärrä sinun kieltäsi, opettele neljä sanaa maan kielellä - "Hei", "Ole hyvä", "Kiitos" ja "Anteeksi". Sen jälkeen numerot ja niiden jälkeen sinun kannattaakin jo hankkia kielikurssi CD jota voit kuunnella matkalla.

Katso myös

 * Matkustaminen kehitysmaissa

Aiheesta muualla

 * Matkailijan muistilista: Lennothalvalla.com

Arriving in a new city Arriver dans une ville inconnue Când ajungi într-un oraş nou Ny i staden